EkBass/fiwiki-20250220-pages-articles huggingface dataset:
André Cruz

André Alves da Cruz (s. 20. syyskuuta 1968 Piracicaba, São Paulo, Brasilia) on brasilialainen entinen jalkapalloilija. Cruz saavutti Brasilian riveissä MM- hopeaa vuonna 1998 ja Copa Américan voiton vuonna 1989. Hän pelasi maajoukkueessa vuosina 1988–1998 31 ottelua ja teki niissä yhden maalin. Cruz pelasi seuratasolla Brasiliassa, Belgiassa, Italiassa ja Portugalissa. Hän oli pelipaikaltaan puolustaja. Luokka:Brasilialaiset jalkapalloilijat Luokka:Brasilialaiset olympiamitalistit Luokka:Vuonna 1968 syntyneet Luokka:Elävät henkilöt
Jascha Washington

Jascha Akili Washington (s. 21. kesäkuuta 1989) on yhdysvaltalainen televisio- ja elokuvanäyttelijä ja satunnainen laulaja. == Elämä ja ura == Washington syntyi Kaliforniassa ja esiintyi ensimmäisen kerran televisiossa vuonna 1997 Brooklyn South -rikossarjan jaksossa "A Reverend Runs Through It". Hän teki ensiesiintymisen elokuvissa vuotta myöhemmin Will Smithin poikana Ericinä elokuvassa Valtion vihollinen (1998). Hänen muita merkittäviä televisio- ja elokuvarooleja ovat muun muassa Drew Zackin ja Codyn viiden tähden elämää -televisiosarjassa sekä Trent Pierce elokuvassa Hamekyttä ja sen jatko-osassa. Hän on näytellyt myös tohtori Gideonin poikaa Elia televisiosarjassa Gideon's Crossing ja Jeromea elokuvassa Taikatossut" ja "Taikatossut 2 (2006). Hän vieraili myös The Bernie Mac Show -televisiosarjan jaksossa "It's A Wonderful Wife" sekä House-televisiosarjan jaksossa "Family" vuonna 2007. Washington ei esiinny enää Hamekyttä-elokuvasarjan kolmannessa osassa Hamekyttä – pojasta polvi paranee. Hänet korvattiin näyttelijä-koomikolla Brandon T. Jackson. ==Filmografiaa== *Brooklyn South (1997) *Valtion vihollinen (1998) *The Wood (1999) - Mike's Brother *Hamekyttä (2000)- Trent Pierce *Tapaus Antwone Fisher (2002) *Last Holiday (2006) *Hamekyttä 2 (2006)- Trent (cameo) *Taikatossut 2 (2006)- Jerome Jenkins *The Final (2010) ==Aiheesta muualla== * Luokka:Vuonna 1989 syntyneet Luokka:Yhdysvaltalaiset lapsinäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Elävät henkilöt
Zé Carlos

Zé Carlos (oik. José Carlos de Almeida, 14. marraskuuta 1968 Presidente Bernardes, São Paulo, Brasilia – 25. lokakuuta 2024) oli brasilialainen jalkapalloilija. Carlos saavutti Brasilian riveissä MM-hopeaa vuonna 1998. Hän pelasi maajoukkueessa vuonna 1998 kaksi ottelua. Carlos pelasi seuratasolla Brasiliassa. Hän oli pelipaikaltaan puolustaja. == Lähteet == Luokka:Brasilialaiset jalkapalloilijat Luokka:Vuonna 1968 syntyneet Luokka:Vuonna 2024 kuolleet
Marcel Gonçalves Costa Lopes

Marcelo Gonçalves Costa Lopes (s. 22. helmikuuta 1966 Rio de Janeiro, Rio de Janeiro, Brasilia) on brasilialainen entinen jalkapalloilija. Gonçalves saavutti Brasilian riveissä MM-hopeaa vuonna 1998 sekä Copa Américan voiton vuonna 1997 ja Maanosaliittojen cupin voiton vuonna 1997. Hän pelasi maajoukkueessa vuosina 1996–1998 24 ottelua ja teki niissä yhden maalin. Gonçalves pelasi seuratasolla Brasiliassa ja Meksikossa. Hän oli pelipaikaltaan puolustaja. Luokka:Brasilialaiset jalkapalloilijat Luokka:Vuonna 1966 syntyneet Luokka:Elävät henkilöt
Neftçala

Neftçala () on kaupunki Azerbaidžanissa. Se sijaitsee Kaspianmeren rannalla lähellä Kurajoen suuta 176 kilometriä Bakusta lounaaseen. Kaupunki on Neftçalan piirin keskus. Asukkaita on 20 500 henkeä (vuonna 2010). Neftçalan taajamasta tuli kaupunki vuonna 1959. Sen talous perustuu öljyn tuotantoon. ==Lähteet== ==Aiheesta muualla== * Neftçalan piirin sivusto Luokka:Azerbaidžanin kaupungit Luokka:Neftçalan piirikunta
Razaaq Adoti

Razaaq Adoti (s. 27. kesäkuuta 1973 Lontoo, Englanti) on brittiläinen näyttelijä, joka tunnetaan elokuvista Amistad, Resident Evil: Apocalypse ja Doom.Raz Adoti Exclusive Interview The Star Scoop. 3.9.2008 Viitattu 2.4.2011 ==Ura== Adotin televisioura alkoi vuonna 1991, jolloin hän vieraili sarjassa Press Gang. Sittemmin Adoti esiintyi televisiosarjoissa vuoteen 1997 asti, jolloin hän teki ensimmäiset elokuvaroolinsa komediassa Vieläkö muistat? ja draamassa Amistad. Adoti palasi sittemmin takaisin television pariin Isoon- Britanniaan, kunnes 2000-vuosikymmenellä hän siirtyi enemmän elokuvien pariin. Adoti esiintyi hieman isommissa rooleissa elokuvissa Resident Evil: Apocalypse (2004) ja Doom (2005). Sittemmin vuoden 2006 aikana hän esiintyi yhdessä Jean- Claude Van Dammen kanssa elokuvissa Second in Command ja The Hard Corps. ==Yksityiselämä== Adoti syntyi ja kasvoi Lontoossa nigerialaisille vanhemmille. Hän opiskeli näyttelemistä Central School of Speech and Dramassa kolme vuotta. ==Lähteet== Luokka:Englantilaiset näyttelijät Luokka:Vuonna 1973 syntyneet Luokka:Elävät henkilöt
Roberto Mussi

Roberto Mussi (s. 25. elokuuta 1963 Massa) on italialainen, vuosina 1987–1999 Serie A:ssa pelannut jalkapalloilija. Hän pelasi Italian maajoukkueessa 11 ottelua vuosina 1993–1996. == Ura == Mussi oli pelipaikaltaan puolustaja. Hän pystyi pelaamaan sekä keskuspuolustajana että laitapuolustajana. Mussi pelasi Italian maajoukkueessa 11 ottelua vuosina 1993–1996. Hän pelasi MM- kilpailuissa 1994 avauskokoonpanossa neljännesvälierässä, välierässä ja Italian tappioon päättyneessä loppuottelussa, jossa hän tuli loukkaantumisen vuoksi vaihtoon jo 35. peliminuutilla. EM-kilpailuissa 1996 Mussi pelasi täyden peliajan Italian kaikissa kolmessa ottelussa. Mussi edusti Serie A:ssa Milania, Torinoa ja Parmaa. Lisäksi hän edusti alemmilla sarjatasoilla Massesea, Parmaa ja Torinoa. Mussi saavutti urallaan muun muassa Italian- mestaruuden vuonna 1988 sekä Euroopan cupin voiton vuonna 1989 ja kaksi UEFA Cupin voittoa. == Saavutukset == *Italian-mestaruus 1988 *Italian cup 1993, 1999 *Italian supercup 1988 *Euroopan cup 1989 *UEFA Cup 1995, 1999 *Mitropa Cup 1991 *MM-hopea 1994 == Lähteet == Luokka:Italialaiset jalkapalloilijat Luokka:Vuonna 1963 syntyneet Luokka:Elävät henkilöt
Min Morgon

Min Morgon oli suomalainen ruotsinkielinen aamutelevisio-ohjelma, jota esitti Yle Fem. Ajankohtaista keskustelua, lastenohjelmaa (BUU-morgon) ja uutisia (Yle Nyheter TV-nytt) sisältänyttä ohjelmaa esitettiin tammikuusta 2010 kesäkuuhun 2014. Arkiaamujen suorien lähetysten lisäksi ohjelmasta esitettiin arki-iltaisin suomeksi tekstitetty puolen tunnin tiivistelmä Aamusta iltaan (). Syksyllä 2014 ruotsinkieliset aamu-uutiset siirrettiin takaisin osaksi Yle TV1:n Aamu-tv:tä ja Yle Femillä alkoi keskusteluohjelma Efter Nio. Ohjelman ensimmäisinä juontajina toimivat Sonja Kailassaari, Cilla Mattheiszen ja Mårten Svartström. Myöhemmin juontajina olivat myös muun muassa Matilda Gyllenberg, Eva Kela, Henrik von Pfaler ja Bettina Sågbom. Min Morgon oli tuotantoyhtiö Cityportalin ja Yle Femin yhteistuotanto. Ohjelman tekoa rahoittivat Yleisradion lisäksi Svenska folkskolans vänner, Svenska kulturfonden ja Säästöpankkisäätiöt (Sparbanksstiftelserna). == Lähteet == Luokka:2000-vuosikymmenen suomalaiset televisiosarjat Luokka:2010-luvun suomalaiset televisiosarjat Luokka:Ruotsinkieliset televisio-ohjelmat Luokka:Suomalaiset uutisohjelmat Luokka:Yle Femin ajankohtaisohjelmat
Alexa Glatch

Alexa Glatch (s. 10. syyskuuta 1989 Newport Beach, Kalifornia) on yhdysvaltalainen tennispelaaja. Parhaimmillaan hän on ollut WTA-listan sijalla 102 elokuussa 2010. Urallaan hän on voittanut viisi ITF-turnausta kaksinpelissä. Glatch aloitti tenniksen pelaamisen viisivuotiaana. Junioriurallaan hän pääsi vuoden 2005 Yhdysvaltain avoimissa loppuotteluun sekä kaksinpelissä että nelinpelissä (Vania Kingin kanssa). Vuonna 2007 Glatch pääsi nelinpelin loppuotteluun Ranskan avoimissa Sorana Cîrstean kanssa. Hänen valmentajinaan toimivat Kevin O'Neill ja Robert Van't Hof. Ammattilaisurallaan Glatch on selvinnyt Grand Slam -turnauksissa parhaimmillaan toiselle kierrokselle Yhdysvaltain avoimissa 2005 ja Ranskan avoimissa 2009 ja 2012. Yhdysvaltain avoimissa hän voitti Juliana Fedakin, mutta hävisi toisella kierroksella Jelena Jankovićille. Ranskan avoimissa 2009 hän voitti 14:nneksi sijoitetun Flavia Pennettan, kunnes hävisi toisella kierroksella Lourdes Domínguez Linolle. Vuoden 2012 Ranskan avoimissa hän voitti Ana Tatišvilin, mutta hävisi jälleen Pennettalle. == Lähteet == == Aiheesta muualla == * Alexa Glatch profiili WTA:n kotisivuilla Luokka:Yhdysvaltalaiset tennispelaajat Luokka:Vuonna 1989 syntyneet Luokka:Elävät henkilöt
North American Soccer League (2011– )

North American Soccer League (NASL) on pohjoisamerikkalainen miesten jalkapalloliiga, johon kuuluu joukkueita Yhdysvalloista, Kanadasta ja Puerto Ricosta. Se on Yhdysvaltain sarjajärjestelmässä toisella tasolla Major League Soccerin alapuolella ja United Soccer Leaguen yläpuolella. Liigan ensimmäinen kausi pelattiin vuonna 2011. Liiga perustettiin vuoden 2009 lopulla, kun useat seurat erosivat United Soccer Leaguesin hallinnoimasta USL First Divisionistä Niken myytyä organisaation NuRock Soccer Holdingsille. Liigan esikoiskauden oli tarkoitus alkaa huhtikuussa 2010, mutta Yhdysvaltain jalkapalloliitto ei antanut liigalle hyväksyntäänsä. Kaudella 2010 NASL:n ja USL-1:n joukkueet kilpailivat liiton hallinnoimassa väliaikaisessa USSF Division 2 Pro Leaguessa. Liitto vahvisti NASL:n kakkosdivisioonastatuksen lopulta helmikuussa 2011. NASL:n ensimmäisen mestaruuden voitti Minnesota Stars FC. == Joukkueet == Joukkue Kaupunki Stadion Liittyi Atlanta Silverbacks Atlanta, Georgia Atlanta Silverbacks Park 2011 Carolina RailHawks Cary, Pohjois- Carolina WakeMed Soccer Park 2010 FC Edmonton Edmonton, Alberta Clarke Stadium 2011 Fort Lauderdale Strikers Fort Lauderdale, Florida Lockhart Stadium 2010 Indy Eleven Indianapolis, Indiana Carroll Stadium 2014 Minnesota United Blaine, Minnesota National Sports Center 2010 New York Cosmos Hempstead, New York James M. Shuart Stadium 2013 Ottawa Fury Ottawa, Ontario TD Place Stadium 2014 San Antonio Scorpions San Antonio, Texas Toyota Field 2012 Tampa Bay Rowdies St. Petersburg, Florida Al Lang Stadium 2010 == Lähteet == == Aiheesta muualla == * North American Soccer Leaguen sivusto Luokka:Kanadan jalkapallosarjat Luokka:Yhdysvaltain jalkapallosarjat Luokka:Puerto Ricon jalkapallo
Saharauskukalat

Saharauskukalat (Pristiformes) on rustokalalahko. Lahkoon kuuluu vain yksi heimo saharauskut (Pristidae). == Lajit == Sahahaikaloihin kuuluvien lajien fossiileista vanhimmat on ajoitettu liitukauden keski- ja myöhäisvaiheille. Nykyään heimoon kuuluu seitsemän lajia, jotka jaetaan kahteen sukuun. Lajit ovat: *Puukkosaharausku (Anoxypristis cuspidata) *Harmaasaharausku (Pristis pristis) *Jokisaharausku (Pristis perotetti) *Kampasaharausku (Pristis zijsron) *Pikkusaharausku (Pristis clavata) *Ruskosaharausku (Pristis microdon) *Saharausku (Pristis pectinata) == Anatomia == Saharauskukaloihin kuuluvat lajit ovat hyvin suurikokoisia ja aikuiset ovat yli kaksi metriä pitkiä. Suurin laji, kampasaharausku, voi kasvaa jopa 7,3 metriä pitkäksi ja saavuttaa yli 2 200 kilon painon. Ruumiinrakenteeltaan lajit ovat haiden ja rauskujen väliltä. Ruumis on litteä ja rintaevät hyvin kookkaat, mutta eivät ole kiinnittyneet päähän kuten muilla rauskuilla. Muiden rauskujen kanssa yhteistä ovat pään alla sijaitsevat kidusaukot ja silmien takana sijaitsevat suuret ruiskureiät. Nokka saharauskuilla on pitkä ja litteä ja suuret hampaat sijaitsevat kuonon sivuilla. Selkäeviä kaloilla on kaksi ja ne ovat kolmionmuotoiset ja kookkaat. Pyrstö on kookas ja epäsymmetrinen ja muistuttaa haiden pyrstöjä. Saharauskunaaraat ovat ovovivipaarisia eli synnyttävät eläviä poikasia. Poikasten kuonon ympärillä on pehmeä suojus, jonka tehtävänä on todennäköisesti estää naarasta loukkaantumasta synnyttäessään poikaset. == Levinneisyys ja elintavat == Saharauskukaloihin kuuluvia lajeja tavataan Atlantista, Intian valtamerestä ja Tyynenmeren alueelta, tyypillisesti jokien suista ja murtovesistä. Lisäksi monet lajit elävät makeissa vesissä, esimerkiksi Mississipissä, Nicaraguajärvessä, Australian, Uuden-Guinean ja Kaakkois-Aasian suurissa joissa; jokisaharausku taas Sambesijoessa. Koska nämä elinympäristöt ovat herkkiä pilaantumiselle ja lajeja kalastetaan paljon, useat niistä ovat uhanalaisia. Saharauskujen ravintoa ovat kalat ja selkärangattomat eläimet. Ne käyttävät litteää kuonoaan parvissa liikkuvien kalojen tainnuttamiseen ja tonkiessaan ruokaa pohjasta. Saharauskuja kalastetaan trooleilla. Lihaa syödään kuivattuna ja suolattuna, eviä ja ihoa käytetään saippuoiden valmistamiseen ja perinteisessä lääkinnässä, sekä kuonoja myydään turisteille matkamuistoina. Lajit lisääntyvät hitaasti ja monet niistä ovatkin erittäin, tai äärimmäisen uhanalaisia. == Lähteet == Luokka:Rauskut Luokka:Seulonnan keskeiset artikkelit
Musta lammas (mixtape)

Musta lammas on rap-artisti Edorfin vuonna 2006 julkaisema mixtape. == Kappaleet == ===Levy yksi=== # Yks meille, yks teille # Musta lammas # Rottweiler (mukana Nit Lang) # Narttuja (mukana Hannibal & Nit Lang) # Voi ei (mukana Eldinho) # Valvon # Episodi (mukana Nit Lang) # Avantokyykkä freestyle (mukana Eldinho & Nit Lang) # Lähettämättömät # ei katoa koskaan ===Levy kaksi=== # Katarsis (mukana Nit Lang, Ruzze, Eldinho, Zippo, Neuvos & Ironface) # Kaavanmurtaja # Surmajaiset # Pettymys # Saalistaja # 100baaria # Pelkuri – Spoken # Tapahtumien keskipisteessä # Ulkopuolinen Luokka:Edorfin albumit Luokka:Vuoden 2006 albumit Luokka:Suomalaiset mixtapet
Kateryna Burmistrova

Kateryna Burmistrova (, s. 20. marraskuuta 1979 Sumy, Ukrainan SNT, Neuvostoliitto) on ukrainalainen naispainija, maailman- ja Euroopan mestari. 67, 72 ja 75 kilogramman painoluokissa paininut Burmistrova voitti maailmanmestaruuden Khalkisissa 2002 ja MM-pronssia Tokiossa 2008. EM- kilpailuista hän on voittanut neljä kultamitalia, kolme hopeamitalia ja kaksi pronssimitalia. == Lähteet == * Profiili iat.uni-leipzig.de * Profiili FILA:n sivustolla Luokka:Ukrainalaiset naispainijat Luokka:Vuonna 1979 syntyneet Luokka:Elävät henkilöt
Salyan

Salyan () on kaupunki Azerbaidžanissa. Se sijaitsee Kurajoen rannalla 126 kilometriä Bakusta lounaaseen. Kaupunki on Salyanin piirin keskus. Sen kautta kulkee Bakun ja Astaran välinen rautatie sekä M3-valtatie. Asukkaita on 38 500 henkeä (vuonna 2010). Salyan on vanhastaan tunnettu kauppapaikka. 1700-luvulla se oli sulttaanikunnan ja vuodesta 1868 Bakun lääniin kuuluneen Cavadin kihlakunnan keskus. Vuonna 1916 siitä tuli kaupunki. Nykyään Salyanissa on puuvillanjalostamo, sähkölaite- ja muovitehtaat sekä elintarviketeollisuutta. Lähistöllä harjoitetaan öljyn ja maakaasun tuotantoa. Kuva:Salyan Vokzal.jpg|Linja-autoasema. Kuva:Salyan (7).jpg|Katunäkymä. ==Lähteet== ==Aiheesta muualla== * Azerb.com: Salyan (Salyani / Saljan) * Salyanin piirin sivusto Luokka:Azerbaidžanin kaupungit Luokka:Salyanin piirikunta
Pakolaisvakoilu

Pakolaisvakoilu on valtion harjoittamaa luvatonta tiedustelutoimintaa sen muissa maissa asuvia kansalaisia kohtaan. Vakoilun tarkoituksena on kartoittaa pakolaisten ja poliittisten toisinajattelijoiden liikkeitä, jotta heidät voidaan uhkailun ja propagandan avulla pakottaa luopumaan kotimaansa hallitusta vastustavista toimista. Pakolaisia voidaan myös painostaa toimimaan tiedonantajina epädemokraattisille hallituksille. Säkerhetspolisen. Flyktingspionage. http://www.sakerhetspolisen.se/spionage/flyktingspionage.4.7671d7bb110e3dcb1fd80002743.html Pakolaisvakoilua harjoittavat pääasiassa ei-demokraattiset valtiot. Tyypillistä näille valtioille on, että kansalaisia kontrolloidaan ja heidän vapauksiaan ja oikeuksiaan rajoitetaan myös maan rajojen sisäpuolella. Vastalauseet saatetaan tukahduttaa väkivalloin. Maan rajojen ulkopuolella taas pyritään turvallisuus- ja tiedustelupalveluiden avulla valvomaan maanpaossa asuvia kriitikoita ja vastustajia. Säkerhetspolisen. Motiv till flyktingspionage. http://www.sakerhetspolisen.se/spionage/flyktingspionage/motivtillflyktingspionage.4.715ba1a911a4e51b302800039.html ==Ruotsissa== Ruotsissa pakolaisvakoilua on harjoitettu mm. kiinalaisia Kiinan hallitusta vastustavia toisinajattelijoita ja uiguureja vastaan. Dagens Nyheter. Man gripen för flyktingspionage. http://www.dn.se/nyheter/sverige/man-gripen-for-flyktingspionage Diplomaattina työskennellyt uiguurimies karkotettiin Ruotsista, kun kävi ilmi, että hän vakoili noin sataa Ruotsissa asuvaa uiguuria. Dagens Nyheter. Sverige utvisade kinesisk diplomat. http://www.dn.se/nyheter/sverige/sverige-utvisade-kinesisk- diplomat Ruotsissa pakolaisvakoilu on rangaistavaa. == Suomessa == Lain mukaan vain Suomen ja suomalaisten vakoileminen on rangaistava teko, joten vieras valtio saa Suomessa vakoilla omiaan ja kolmansien osapuolten kansalaisia. Suojelupoliisin mukaan pakolaisvakoilusta on tullut Suomessa pysyvä ilmiö ja vieraiden valtioiden pakolaisvakoiluhankkeita tulee Supon tietoon säännöllisesti muutamia joka vuosi. Suomen oikeusministeriössä on pohdittu pakolaisvakoilun säätämistä rikokseksi, koska tapauksia on ilmennyt.Ruotsi nappasi miehen pakolaisvakoilusta. Helsingin Sanomat 28.2.2017 s. A 20 Suojelupoliisi kannattaa pakolaisvakoilun kriminalisointia yleisen syytteen alaiseksi rikokseksi. Supo on esittänyt pakolaisvakoilun kriminalisoimista vuodesta 2012 asti. Nykyisellään Supo ei kykene suojelemaan Suomeen paenneita ulkomaiselta vakoilulta. MOT-ohjelman mukaan Kiina seuraa ja painostaa Suomessa uiguureja, Hongkong-aktiiveja ja Falun Gongin harjoittajia. Kiina seuraa myös tiibetiläisaktivisteja. Suomeen paenneet, Kremlin hallintoa vastustavat venäläiset ovat täällä kotimaansa vakoilun ja aktiivisen seurannan kohteita. Sotaa paenneet ukrainalaiset ovat pelänneet joutuvansa Venäjän urkinnan tai kostotoimien kohteeksi. Turkki on ollut Pohjoismaissa hyvin aktiivinen seuraamaan oppositionsa ja kurdijärjestöjen jäseniä. == Lähteet == ==Aiheesta muualla== * http://www.secmeter.com/pakolaisvakoilu.html * Flyktingspionage, Säkerhetspolisen Luokka:Pakolaisuus Luokka:Vakoilu
Julija Tkatš

Julija Anatolijivna Tkatš (, o.s. Ostaptšuk, , s. 26. syyskuuta 1989 Kovel) on ukrainalainen naispainija, maailman- ja Euroopan mestari. 59, 62 ja 63 kg:n sarjoissa paininut Tkatš voitti maailmanmestaruuden Taškentissa 2014. Hän saavutti MM-hopeaa Pariisissa 2017 sekä MM-pronssia Las Vegasissa 2015 ja Budapestissa 2018. Hän voitti Euroopan mestaruuden Dortmundissa 2011, Belgradissa 2012 ja Roomassa 2020. EM-hopeaa hän sai Riiassa 2016 ja Zagrebissa 2023 sekä EM-pronssia Bakussa 2010, Vantaalla 2014, Novi Sadissa 2017 ja Bukarestissa 2024. Euroopan kisoissa hän on saanut kultaa Minskissä 2019 ja hopeaa Bakussa 2015. Pekingin kesäolympialaisissa 2008 Tkatš oli sarjan 63 kg yhdestoista, Lontoossa 2012 seitsemäs ja Rio de Janeirossa 2016 yhdeksäs. Juniorisarjoissa hän voitti maailmanmestaruuden ja kolme Euroopan mestaruutta. == Lähteet == * Profiili foldeak.com:in painitietokannassa * Yuliya Ostapchuk Biography and Olympic Results Sports Reference LLC. Luokka:Ukrainalaiset naispainijat Luokka:Vuonna 1989 syntyneet Luokka:Elävät henkilöt
Goranboy

Goranboy () on kaupunki Azerbaidžanissa. Se sijaitsee maan keskiosan tasankoseudulla 317 kilometriä Bakusta länteen. Kaupunki on Goranboyn piirin keskus. Sen ohi kulkee Bakusta Tbilisiin johtava rautatie sekä M1-valtatie. Asukkaita on 8 000 henkeä (vuonna 2010). Kaupunki on perustettu vuonna 1966. Vuoteen 1991 saakka sen nimenä oli Qasım İsmayılov (ven. Касум-Исмаилов, Kasum-Ismailov) samannimisen bolševikkivallankumouksellisen mukaan. Goranboy on maatalousalueen keskus, jossa on lähinnä jalostusteollisuutta. ==Lähteet== ==Aiheesta muualla== * Azerb.com: Goranboy * Goranboyn piirin sivusto Luokka:Azerbaidžanin kaupungit Luokka:Goranboyn piirikunta
Nadya Sementsova

Nadya Sementsova (s. 2. marraskuuta 1985) on azerbaidžanilainen naispainija ja Euroopan mestari. Sementsova on voittanut 67 kilogramman painoluokassa Euroopan mestaruuden Bakussa 2010 ja Dortmundissa 2011. EM-pronssia hän sai Belgradissa 2012. Viimeiseen arvokisaotteluun hän osallistui vuoden 2014 kisoissa Vantaalla, Suomessa sijoittuen 17:nneksi. == Lähteet == * Freestyle wrestling - Nadya Sementsova the-sports.org Luokka:Azerbaidžanilaiset naispainijat Luokka:Vuonna 1985 syntyneet Luokka:Elävät henkilöt
Rääväsuu ja Läski Äpärä

Rääväsuu ja Läski Äpärä on rap-artisti Ruudolfin vuonna 2001 julkaistu albumi. Kappaleet 10 ja 11 ovat piilotettuja kappaleita. == Kappaleet == # # # # # # # # # # # Luokka:Vuoden 2001 albumit Luokka:Vuoden 2001 esikoisalbumit Luokka:Ruudolfin albumit
Ağstafa

Ağstafa () on kaupunki Azerbaidžanissa. Se sijaitsee Kurajoen laaksossa 461 kilometriä Bakusta luoteeseen. Kaupunki on Ağstafan piirin keskus. Sen kautta kulkee Bakun ja Tbilisin välinen rautatie sekä M1-valtatie. Asukkaita on 12 700 henkeä (vuonna 2010). Paikkakunta on saanut alkunsa vuonna 1914 perustetusta Jelizavetinkan asemataajamasta. Vuonna 1941 siitä tuli kaupunki. Nykyään Ağstafa on maatalousalueen keskus, jossa on pienimuotoista jalostusteollisuutta. ==Lähteet== ==Aiheesta muualla== * Azerb.com: Agstafa (Aqstafa, Elisavetinka) Luokka:Ağstafan piirikunta Luokka:Azerbaidžanin kaupungit
Vicente Feola

Vicente Feola (20. marraskuuta 1909 – 26. marraskuuta 1975) oli brasilialainen jalkapallovalmentaja, joka valmensi Brasilian maailmanmestariksi vuonna 1958. == Lähteet == * connect.in.com Luokka:Brasilialaiset jalkapallovalmentajat Luokka:Jalkapallon maailmanmestaruuden voittaneet valmentajat Luokka:Vuonna 1909 syntyneet Luokka:Vuonna 1975 kuolleet
Hanna Vasylenko

Hanna Viktorivna Vasylenko (, s. 21. helmikuuta 1986) on ukrainalainen naispainija, maailmanmestari ja Euroopan-mestari. Pääasiassa 59 kg:n painoluokassa kilpaileva Vasylenko voitti maailmanmestaruuden Istanbulissa 2011 ja MM-pronssia Herningissä 2009. EM-kilpailuista hän on voittanut yhden kultamitalin ja kolme pronssia. == Lähteet == * Profiili foeldeak.com:in painitietokannassa * Profiili FILA:n sivustolla Luokka:Ukrainalaiset naispainijat Luokka:Vuonna 1986 syntyneet Luokka:Elävät henkilöt
Alberto Suppici

Alberto Horacio Suppici Sedes (20. marraskuuta 1898 – 21. kesäkuuta 1981) oli uruguaylainen jalkapalloilija ja jalkapallovalmentaja, joka valmensi Uruguayn maailmanmestariksi vuonna 1930. Luokka:Uruguaylaiset jalkapalloilijat Luokka:Uruguaylaiset jalkapallovalmentajat Luokka:Jalkapallon maailmanmestaruuden voittaneet valmentajat Luokka:Vuonna 1898 syntyneet Luokka:Vuonna 1981 kuolleet
Juan López Fontana

Juan López Fontana (15. maaliskuuta 1908 – 4. lokakuuta 1983) oli uruguaylainen jalkapallovalmentaja, joka valmensi Uruguayn maailmanmestariksi vuonna 1950.¿Quiénes son los equipos que irán a Suiza? Hemeroteca-paginas. Mundo Deportivo-lehden PDF-versio 30.5.1954. Viitattu 9.8.2015. ==Lähteet== Luokka:Uruguaylaiset jalkapallovalmentajat Luokka:Jalkapallon maailmanmestaruuden voittaneet valmentajat Luokka:Vuonna 1908 syntyneet Luokka:Vuonna 1983 kuolleet
Tovuz

Tovuz () on kaupunki Azerbaidžanissa. Se sijaitsee Kuran sivujoen Tovuzçayn varrella 439 kilometriä Bakusta luoteeseen. Kaupunki on Tovuzin piirin keskus. Sen kautta kulkee Bakun ja Tbilisin välinen rautatie sekä M1-valtatie. Asukkaita on 13 700 henkeä (vuonna 2010). Paikkakunta on saanut alkunsa saksalaisten perustamasta Traubenfeldin siirtokunnasta. Stalinin aikana saksalaiset karkotettiin, ja vuonna 1947 perustettu kaupunki sai nimen Tovuz. Se on maatalousalueen keskus, jossa on lähinnä elintarvike- ja rakennusaineteollisuutta. ==Lähteet== ==Aiheesta muualla== * Azerb.com: Tovuz (Traubenfeld, Tauz) * Tovuzin piirin sivusto Luokka:Azerbaidžanin kaupungit Luokka:Tovuzin piirikunta
Arvosteleva kirjaluettelo

Arvosteleva kirjaluettelo, koko nimeltään Arvosteleva luettelo suomenkielisestä kirjallisuudesta, oli vuosina 1908-1988 ilmestynyt julkaisu. Kuukausittain ilmestynyt luettelo sisälsi lyhyitä kirja-arvosteluja, ja sitä julkaistiin Kirjastolehden välissä. Luettelo vaikutti suuresti kirjastojen hankintapäätöksiin.. Arvostelevan kirjaluettelon kaikki arviot vuosilta 1960-1988 ovat digitoituina luettavissa Internetissä. Luettelon ensimmäinen päätoimittaja oli professori Viljo Tarkiainen. ==Lähteet== == Aiheesta muualla == *Arvostelevan Kirjaluettelon sisällöt Kirjasampo.fi:ssä *Arvostelevan kirjaluettelon arviot vuosilta 1960-1988 digitoituina Kirjasammossa Luokka:Suomalaiset kirjallisuuslehdet
Johanna Mattsson

Malin Johanna Mattsson (s. 2. toukokuuta 1988 Jällivaara) on ruotsalainen naispainija ja Euroopan mestari. Häntä ovat valmentaneet Håkan Johansson, Kalle Taivalsaari ja Fariborz Besarati. Mattsson voitti MM-pronssia Moskovasta 2010, Pariisista 2017 ja Oslosta 2021. Hänellä on myös Euroopan mestaruus Vilnasta 2009 ja Vantaalta 2014 sekä EM-pronssi 2006 ja 2017. Juniorisarjoissa hän voitti maailmanmestaruuden ja kaksi Euroopan-mestaruutta. Mattssonin siskot Sofia ja Lisa ovat myös menestyneitä naispainijoita: Sofia on voittanut maailman- ja Euroopan mestaruuden, ja Lisa on nuorten sarjoissa kolminkertainen EM-kultamitalisti. == Lähteet == * Profiili FILA:n sivustolla * Profiili foldeak.com:in painitietokannassa * Profiili uni-leipzig.de- sivustolla * Profiili the-sports.org Luokka:Ruotsalaiset naispainijat Luokka:Vuonna 1988 syntyneet Luokka:Elävät henkilöt
Puolan kansanpuolue

Puolan kansanpuolue () on puolalainen kristillisdemokraattinen agraaripuolue. Kansanpuolue on perustettu vuonna 1990. Vuoden 2007 parlamenttivaalien jälkeen Kansanpuolue muodosti hallituksen yhdessä Kansalaisfoorumin kanssa. Puolueet jatkoivat yhteistyötä myös vuoden 2011 vaalien jälkeen. == Lähteet == Luokka:Euroopan kansanpuolueen jäsenpuolueet Luokka:Puolan puolueet
RWE-torni

RWE Turm () on Essenissä sijaitseva, Ruhrin alueen korkein rakennus ja samalla yksi Saksan korkeimpia. Rakennus on maailman ensimmäinen ekologinen rakennus ja se toimii energiayhtiö RWE:n pääkonttorina. Rakennus on korkeutensa vuoksi ja alueen kehitystä kuvaavana yksi Essenin tärkeimmistä maamerkeistä. Luokka:Saksan pilvenpiirtäjät Luokka:Nordrhein-Westfalenin rakennukset ja rakennelmat Luokka:Essen
Anders Danielsson

Anders Danielsson (s. 27. joulukuuta 1953 Hököpinge, Ruotsi) on toiminut Ruotsin turvallisuuspoliisin pääjohtajana 11. kesäkuuta 2007 lähtien. Danielsson suoritti oikeustieteen kandidaatin tutkinnon vuonna 1980 ja pätevöityi sen jälkeen Uppsalan ja Malmön käräjäoikeuksissa. Hän suoritti poliisipäällikkökoulutuksen vuosina 1982–1984 ja opiskeli myös muutaman kuukauden FBI National Academyssä Virginiassa, Yhdysvalloissa vuonna 1993. Hän kouluttautui myös reserviupseeriksi. Danielsson työskenteli apulaispoliisipäällikkönä Säpossa vuosina 1990–1991 sekä Ruotsin keskusrikospoliisissa (Rikskriminalpolisen) vuosina 1992–1997. Keskusrikospoliisissa hän toimi muun muassa rikostiedusteluosaston johtajana. Vuosina 1998–1999 Danielsson toimi Ruotsin poliisihallituksen poliisitoimiston johtajana ja vuosina 1999–2002 hän johti poliisihallituksen kehitys- ja strategiayksikköä. Vuosina 2002–2007 Danielsson työskenteli lääninpoliisijohtajana Skånen läänissä. Danielsson on 1990-luvun alusta lähtien avustanut asiantuntijan roolissa useissa valtiollisissa toimikunnissa, jotka ovat muun muassa tehneet selvityksiä poliisien oikeuksista, tietojen käsittelystä ja sisäisestä tutkinnasta sekä valmistelleet mietintöä oikeuslaitoksen kehittämisestä. Danielsson on nyt erityistutkija poliisien koulutusta tarkastelevassa toimikunnassa. Danielsson asuu Tukholmassa ja Skånessa. Hän on naimisissa ja kahden lapsen isä. Luokka:Ruotsalaiset henkilöt Luokka:Vuonna 1953 syntyneet Luokka:Elävät henkilöt
Rachel True

Rachel India True (s. 15. marraskuuta 1966) on yhdysvaltalainen elokuva- ja televisionäyttelijä. ==Filmografia== ===Elokuvat=== *CB4 (1993) *Piinallinen seuralainen (1993) (TV) *Embrace of the Vampire (1994 *A Walton Wedding (1995) (TV) *Noitapiiri (1996) *Nowhere (1997) *Half Baked (1998) *Jotain uutta, jotain vanhaa (1998) *The Big Split (1999) *Huoneistohotelli (1999) (TV) *The Auteur Theory (1999) *Groove (2000) *Oikea valinta (2000) (TV) *Who Is A.B.? (2001) *Kohtalokas ystävä (2002) *The Perfect Holiday (2007) *Pink Eye (2009) *Killing of Wendy (2009) ===Televisio=== *Bill Cosby Show (1991–1992) *Hangin' with Mr. Cooper (1993) *Getting By (1993) *Renegade (1993) *Thea (1993) *Beverly Hills 90210 (1993) *Bel-Airin prinssi (1993) *Dream On (1994–1995) *Family Matters (1995) *Boston Common (1997) *The Drew Carey Show (1997–1998) *Damon (1998) *Once and Again (1999–2000) *Vain yksi elämä (2000) *Dawson's Creek (2001) *Half & Half (2002–2006) *Nooan arkki (2006) ==Aiheesta muualla== * Luokka:Vuonna 1966 syntyneet Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Elävät henkilöt
Monaco Forever

Monaco Forever on vuonna 1984 ensi-iltansa saanut yhdysvaltalainen lyhytkomediaelokuva. Elokuvan on ohjannut William A. Levey, joka myös käsikirjoitti elokuvan yhdessä C. William Pittin kanssa. Pääosassa esiintyivät Charles Pitt ja Martha Ferris. ==Juoni== Michael on amerikkalaistaustainen saksalainen entinen tiedustelu-upseeri, joka oli erikoistunut monikielisyyteen. Nyt hän on viettämässä hotelliyötä kahden naisen kanssa Monacossa epäonnistuneen jalokivivarkauden myötä. Hän lähtee haahuilemaan pitkin Monacoa turhautuneena ja törmää matkan aikana erilaisiin hullunkurisiin ihmisiin. Michael tapaa amerikkalaisen naisturistin, jonka kanssa hän varastaa paikallisilta monacolaisnaisilta sormuksia ja kaulakoruja. == Rooleissa == ==Kuvaukset== Elokuvaa kuvattiin Kaliforniassa, Hollywoodissa ja Malibussa.Monaco Forever MovieStation Viitattu 11.12.2011 ==Julkaisu== Elokuva julkaistiin vuonna 1991 VHS:lle.Monaco Forever JeanClaudeVanDamme.fr Viitattu 2.4.2011 Myöhemmin se julkaistiin myös DVD:lle vuonna 2004 Kings of Kung Fu nimiselle DVD:lle, jossa on myös Bolo Yeungin elokuva Bloodfight.Kings Of Kung Fu (1984) rottentomatoes Viitattu 27.4.2012 ==Lähteet== Luokka:Yhdysvaltalaiset lyhytelokuvat Luokka:Vuoden 1984 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset independent-elokuvat
Kissanmaan koulu

Kissanmaan koulu on noin 300 oppilaan alakoulu, joka sijaitsee Tampereella Kissanmaan kaupunginosassa. Mikael Nordenswanin ja Bertel Strömmerin suunnittelema koulutalo on valmistunut Teiskontien varrelle vuonna 1950. Koulusta on käytetty aikaisemmin nimeä Kalevan kansakoulu. Kissanmaan koulutalo on oman alueensa vanhin rakennus. Se edustaa hyvin sotien jälkeisen jälleenrakennuskauden koulusuunnittelua. Talo on suojeltu asemakaavalla.Suutarla 2018, s. 70, 73. == Lähteet == Luokka:Tampereen peruskoulut Luokka:Tampereen suojellut rakennukset Koulu
Şəmkir

Şəmkir () on kaupunki Azerbaidžanissa. Se sijaitsee Kurajoen laaksossa 399 kilometriä Bakusta länteen. Kaupunki on Şəmkirin piirin keskus. Sen kautta kulkee Bakun ja Tbilisin välinen rautatie sekä M1-valtatie. Asukkaita on 38 800 henkeä (vuonna 2010). Şəmkir on Azerbaidžanin vanhimpia kaupunkeja. Vuonna 1818 seudulle asettui saksalaisia siirtolaisia, jotka antoivat paikkakunnalle nimen Annenfeld, venäjäksi Annino. Vuonna 1938 paikkakunta sai nimen Şamxor (ven. Šamhor) ja vuonna 1944 siitä tuli kaupunki. Vuonna 1991 sen nimeksi tuli Şəmkir. Nykyään Şəmkir on maatalousalueen keskus, jossa on lähinnä elintarviketeollisuutta. Nähtävyyksiin kuuluvat 1600-luvun linnoituksien jäännökset ja vuonna 1909 rakennettu saksalainen kirkko. ==Lähteet== ==Aiheesta muualla== * Azerb.com: Shamkir (Semxir) * Şəmkirin piirin sivusto Luokka:Azerbaidžanin kaupungit Luokka:Şəmkirin piirikunta
Svenska Clartéförbundet

Svenska Clartéförbundet on Ruotsissa toimiva sosialistinen järjestö. Se perustettiin ensimmäisen maailmansodan jälkeen vuonna 1924.Om förbundet, Clarte.se, viitattu 7.2.2022 Se kuuluu Ranskassa syntyneeseen Clarté- liikkeeseen. Ennen toista maailmansotaa 1930-luvulla Clarté oli sosialistien kokoontumispaikka ja antifasistinen organisaatio. Toisen maailmansodan jälkeen organisaatiosta muodostui sosialistien ja kommunistien yhteisjärjestö, jolla oli merkittävä asema yliopistojen ja korkeakoulujen vasemmistoliikkeessä. Keskeisiä teemoja olivat opiskelijajärjestöjen asiat, työväenluokan tukeminen sekä imperialismin vastustaminen. Nykyään järjestö määrittelee itsensä puolueista riippumattomaksi sosialistisen yhteiskuntajärjestyksen edistäjäksi. Järjestön ensisijaisena tehtävänä on 1980-luvun alusta lähtien ollut Clarté- lehden toimittaminen. Clarté-lehti ilmestyy neljä kertaa vuodessa (2011)Om tidskriften, Clarte.se, viitattu 7.2.2022. Tunnettuja Clartén toiminnassa mukana olleita jäseniä ovat muun muassa Karin Boye ja Jan Guillou. Clarté on myös yksi Säpon valvonnan alaisena olleista järjestöistä. ==Lähteet== ==Aiheesta muualla== * Clarté-lehti Luokka:Poliittiset järjestöt Luokka:Ruotsalaiset järjestöt
Ağsu

Ağsu () on kaupunki Azerbaidžanissa. Se sijaitsee Ağsuçayjoen varrella Kaukasusvuoriston pääjonon eteläreunalla 162 kilometriä Bakusta länteen. Kaupunki on Ağsun piirin keskus. Sen kautta kulkee Bakusta Georgian rajalle johtava M1-valtatie. Asukkaita on 18 700 henkeä (vuonna 2010). Kaupungin lähellä sijaitsevat Nadir-šaahin vuonna 1735 perustaman ”Uuden Şamaxın” rauniot. Vuonna 1769 sen asukkaat siirrettiin takaisin Şamaxıin. Myöhemmin kaupunki hävitettiin useaan otteseen, ja 1800-luvulla siitä oli jäljellä vain pieni kylä. Ağsun taajamasta tuli kaupunki vuonna 1967. Nykyään se on maatalousalueen keskus, jossa on pienimuotoista elintarviketeollisuutta. ==Lähteet== ==Aiheesta muualla== * Azerb.com: Aqsu (Agsu) * Ağsun piirin sivusto Luokka:Ağsun piirikunta Luokka:Azerbaidžanin kaupungit
X-Sat

X-Sat on Singaporen ensimmäinen satelliitti. Se on mikrosatelliitti, jonka on kehittänyt CREST (Centre for Research in Satellite Technologies), johon kuuluu NTU (Nanyang Technological University) ja DSO National Laboratories Singapore. Satelliitti laukaistiin Intiasta 20. huhtikuuta 2011. Satelliitti on kaukokartoitussatelliitti, joka mittaa metsäpaloja ja meriä. ==Lähteet== * Gunther's space page Luokka:Kaukokartoitussatelliitit Luokka:Vuoden 2011 avaruustoiminta
Sky Tower

Sky Tower on Aucklandissa Uudessa-Seelannissa sijaitseva torni. Se on 328 metriä korkea. Se on eteläisen pallonpuoliskon korkein rakennelma. Siellä vierailee vuosittain noin puoli miljoonaa kävijää. Tornin rakentamisvaiheessa turvallisuusnäkökohdat saivat erityistä huomiota. Torni on suunniteltu kestämään muun muassa yli 200 km/h puhaltavat tuulet. Marraskuussa vuonna 2006 torni jouduttiin sulkemaan kävijöiltä voimakkaan, yli 150 km/h puhaltaneen tuulen takia. == Lähteet == == Aiheesta muualla == *Sky Towerin viralliset sivut Luokka:Näkötornit Luokka:Televisiotornit Luokka:Uuden-Seelannin rakennukset ja rakennelmat Luokka:Auckland
Evakko (elokuva)

Evakko on Ville Salmisen ohjaama mustavalkoinen elokuva vuodelta 1956. Elokuvan aiheena on karjalaisten evakkomatka pois kotiseudulta. ==Näyttelijät== == Arviot == Aikalaisarviot olivat sekä kielteisiä että myönteisiä. Kirjasta siirtynyttä katkelmallisuutta moitti Juha Nevalainen, mutta toisaalta hän totesi, että kirjan jäykät vuorosanat on uskallettu muokata luonnollisemmiksi. Bergströmin musiikki sai kiitosta, kuten keskeisten näyttelijöidenkin työ. Lehdistöarvioita. Viitattu 24.6.2013. Arto Pajukallio on luonnehtinut elokuvaa jäykähköksi mutta koskettavaksi. Pajukallio, Arto: Tv-nyt 13/2011, s. 3. Toisaalta sitä on sanottu Ville Salmisen kestävimmäksi työksi ja kehuttu sen epookkikuvausta ja näyttelijäohjausta.Tv-maailma 13/2011, s. 21.. ==Palkinnot== *Jussi-palkinto 1956: paras miesnäyttelijä: Santeri Karilo Esitystiedot, viitattu 24.6.2013 ==Lähteet== Luokka:Vuoden 1956 suomalaiset elokuvat Luokka:Suomalaiset romaaneihin perustuvat elokuvat Luokka:Suomalaiset mustavalkoelokuvat Luokka:Suomalaiset sotadraamat Luokka:Talvisotaan pohjautuvat elokuvat Luokka:Ville Salmisen ohjaamat elokuvat
Huomenna taistelun alettua

Huomenna taistelun alettua () on vuonna 2010 ilmestynyt australialainen seikkailuelokuva, jonka on käsikirjoittanut ja ohjannut Stuart Beattie John Marsdenin samannimisen romaanin pohjalta. Elokuvan ovat tuottaneet Andrew Mason ja Michael Boughen. Elokuva kertoo Ellie Lintonista, joka on yksi kahdeksasta teinistä, jotka käyvät sissisotaa heidän kuvitteellisen kotikylänsä Wirraween vallanneita vieraan vallan sotilaita vastaan. Pääosassa Ellie Lintonia näyttelee Caitlin Stasey. Muissa rooleissa esiintyvät muun muassa Rachel Hurd-Wood, Lincoln Lewis ja Phoebe Tonkin. Elokuvan tuotanto alkoi syyskuussa 2009. Elokuvaa kuvattiin Hunter Region -alueella ja Blue Mountains -vuorilla Uudessa Etelä-Walesissa Australiassa. Elokuvan traileri julkaistiin 31. maaliskuuta 2010. Elokuva julkaistiin Australiassa ja Uudessa- Seelannissa 2. syyskuuta 2010, Suomessa 1. huhtikuuta 2011 ja Britanniassa 8. huhtikuuta 2011. == Näyttelijät == == Lähteet == Luokka:Vuoden 2010 australialaiset elokuvat Luokka:Seikkailuelokuvat Luokka:Australialaiset romaaneihin perustuvat elokuvat
Päivystäjä

Päivystäjä on henkilö, joka päivystää. Päivystäjiä käytetään turvaamaan useiden yhteiskunnan palveluiden ja toimintojen (puolustusvoimat, poliisi, pelastuslaitos, hätäkeskuslaitos, terveydenhuolto, energia-ala, kiinteistönhoito...) ympärivuorokautinen toiminta. == Suomen puolustusvoimat == Puolustusvoimissa perusyksiköillä ja vartiopaikoilla on ympärivuorokautinen päivystys. Perusyksiköissä päivystäjä ja kaksi apupäivystäjää määrätään yksikön vääpelin antamassa päivystyslistassa kullekin vuorokaudelle. Päivystyksen järjestelyssä voi olla yksikkökohtaisia eroja siltä osin, hoitaako kantahenkilökunta päivystyksen virka-aikana ja varusmiehet virka-ajan ulkopuolella, tai hoitavatko varusmiehet päivystyksen ympäri vuorokauden. Päivystäjän asemasta, oikeuksista ja velvollisuuksista säädetään tarkasti yleisessä palvelusohjesäännössä ja yksikkökohtaisissa päivystäjän ohjeissa. Päivystäjän tehtäviin kuuluu muun muassa huolehtiminen yksikön tiloista sekä varusmies- ja asevahvuuden kirjaamisesta. Päivystäjä on henkilökunnan poissa ollessa yksikön toiseksi vanhin sotilas apuvalvojan jälkeen. Päivystäjä vastaa yksikön tiedottamisesta ja hälyttämisestä poikkeustilanteissa. Luokka:Turvallisuus
İsmayıllı

İsmayıllı () on kaupunki Azerbaidžanissa. Se sijaitsee Kaukasuksen pääjonon etelärinteen juurella 185 kilometriä Bakusta luoteeseen. Kaupunki on İsmayıllın piirin keskus. Sen kautta kulkee Bakusta Georgian rajalle johtava M1-valtatie sekä Şəkin kautta Balakəniin johtava maantie. Asukkaita on 14 800 henkeä (vuonna 2010). İsmayıllın kylästä tuli piirikeskus vuonna 1931, kaupunkimainen taajama vuonna 1959 ja kaupunki vuonna 1967. Se on maatalousalueen keskus, jossa toimii lähinnä elintarvike- ja rakennustarviketeollisuutta. Kaupungissa on kotiseutumuseo. ==Lähteet== ==Aiheesta muualla== * Azerb.com: Ismailly (Ismayilli / Ismaili) * İsmayıllın piirin sivusto Luokka:İsmayıllın piirikunta Luokka:Azerbaidžanin kaupungit
Kangos

Kangos on taajama Pajalan kunnassa Ruotsissa. Kangoksen kylän perusti 1630-luvulla Simon Hindersson, jonka syntyperä on tuntematon, mutta hänen uskotaan olleen Lovikkan perustajan Nils Ludvisson Lodwijkin lanko tai vävy. Vuonna 2005 Kangoksessa oli 278 asukasta. ==Väestönkehitys== ==Lähteet== ==Aiheesta muualla== * Kylän kotisivut Luokka:Ruotsin taajamat Luokka:Pajalan kunta
Tomorrow, When the War Began

Tomorrow, When the War Began on australialaisen John Marsdenin kirjoittaman Tomorrow-kirjasarjan ensimmäinen osa, joka ilmestyi vuonna 1993. Se on nuortenkirja, jonka tarina kerrotaan ensimmäisen personaan perspektiivistä. Kirjan päähenkilö on kuvitteellisesta Wirraween kaupungista kotoisin oleva teinityttö Ellie Linton, joka käy kavereineen sissisotaa Australiaan invaasion tehnyttä vihollista vastaan. Teoksesta on tehty vuonna 2010 ilmestynyt samanniminen elokuvasovitus, jonka on käsikirjoittanut ja ohjannut Stuart Beattie. Romaania ei ole suomennettu. == Lähteet == Luokka:Vuoden 1993 kirjat Luokka:Australialaiset romaanit Luokka:Sotaromaanit Luokka:Nuortenkirjat
Hawala

Hawala on epävirallinen pankkien kaltainen rahansiirtojärjestelmä Lähi-idässä, Pohjois- ja Koillis-Afrikassa sekä Etelä-Aasiassa. Hawala-järjestelmällä on taustansa islamilaisessa perinteessä ja oikeudessa. Hawala-järjestelmässä rahaa siirretään maasta toiseen kun käytettävissä ei ole virallista ja toimivaa pankkijärjestelmää. Järjestelmässä asiakas antaa maassa A käteisrahaa hawala-"pankkiiri" X:lle ja saa vastineeksi velkatunnisteen. Asiakas matkustaa maahan B, johon haluaa varansa siirtää (tai lähettää velkatunnisteen maassa B olevalle perheelleen) ja esittää velkatunnisteen paikalliselle hawala-"pankkiirille" M, joka antaa asiakkaalle varat kyseessä olevan maan valuutassa vähennettynä kuluilla. X ja M hoitavat saamis-velkasuhteensa muun liiketoimintansa yhteydessä, esimerkiksi X maksaa M:lle olemattomasta tavaratoimituksesta asiakkaan käteissuorituksen määrän vähennettynä kuluilla.Ritva Sahavirta, Rahanpesu rangaistavana tekona, s. 30. Suomalainen lakimiesyhdistys, Helsinki 2008. ==Lähteet== Luokka:Pankkitoimi Luokka:Islam ja politiikka
Kieron Forbes

Kieron Emerson Forbes (s. 17. elokuuta 1990 Brent) on englantilainen jalkapalloilija, pelipaikaltaan keskikenttäpelaaja. Forbes edustaa Forest Green Roversia, jossa hän on pelannut vuodesta 2010 lähtien. Forbes aloitti uransa Watfordissa, jossa hän debytoi vuonna 2007 16-vuotiaana voitokkaassa liigacupin ottelussa Gillinghamia vastaan. Hän kuitenkin lähti seurasta seuraavana vuonna, kun hänelle ei tarjottu sopimusta. Forbes pelasi kaksi vuotta Wealdstone FC:ssä, jossa hän teki jatkuvasti mainioita suorituksia ja herätti muutaman ammattilaisjoukkueen kiinnostuksen. Hän vaihtoi Forest Green Roversiin vuoden 2010 lopulla Hän on pelannut seurassa 19 sarjaottelua ja teki avausmaalinsa seuralle Cambridgea vastaan maaliskuussa 2011. == Lähteet == Luokka:Englantilaiset jalkapalloilijat Luokka:Vuonna 1990 syntyneet Luokka:Elävät henkilöt
Göyçay

Göyçay () on kaupunki Azerbaidžanissa. Se sijaitsee Göyçayjoen rannalla 226 kilometriä Bakusta länteen. Kaupunki on Göyçayn piirin keskus. Sen kautta kulkee Bakusta Georgian rajalle johtava M1-valtatie. Tammikuussa 2019 kaupungissa asui noin 37 100 asukasta. Paikkakunta on syntynyt 1830-luvulla. 1850-luvulla sinne muutti osa maanjäristyksessä tuhoutuneen Şamaxın väestöstä. Vuonna 1867 Bakun lääniin kuulunut Göyçayn kihlakunta virallisesti perustettiin. Vuonna 1916 sen keskuksesta muodostui kaupunki. Kaupungissa on rikas elintarvike- ja rakennustarviketeollisuus. Nähtävyyksiin kuuluvat muun muassa vuonna 1903 rakennettu moskeija ja maanalainen sauna. == Ystävyyskaupungit == Göyçayn ystävyyskaupungit ovat: * Lida, Valko-Venäjä * Valmontone, Italia ==Lähteet== ==Aiheesta muualla== * Göyçayn piirin sivusto , , Luokka:Göyçayn piirikunta Luokka:Azerbaidžanin kaupungit
Luettelo televisiosarjan Boardwalk Empire jaksoista

Boardwalk Empire on yhdysvaltalainen historiallinen draamasarja, jonka on luonut Terence Winter. Sarja sijoittuu 1920-luvun Yhdysvaltoihin, jolloin maassa vallitsi kieltolaki. ==Yhteenveto== Kausi Jaksoja Alkuperäinen esityspäivä Alkoi Päättyi 1 12 19. syyskuuta 2010 5. joulukuuta 2010 2 12 25. syyskuuta 2011 11. joulukuuta 2011 3 12 16. syyskuuta 2012 2. joulukuuta 2012 4 12 8. syyskuuta 2013 24. marraskuuta 2013 5 8 7. syyskuuta 2014 26. lokakuuta 2014 ==Jaksolista== ===Ensimmäinen tuotantokausi=== |} ===Toinen tuotantokausi=== |} ===Kolmas tuotantokausi=== |} === Neljäs tuotantokausi === |} === Viides tuotantokausi === |} ==Lähteet== *HBO: Boardwalk Empire: Episodes ==Aiheesta muualla== *Virallinen sivusto * Boardwalk Empire
Flanderin ympäriajo 2011

Flanderin ympäriajo 2011 oli 95. maantiepyöräilyn Flanderin ympäriajo. Se järjestettiin 256 kilometrin reitillä Brüggestä Meerbekeen 3. huhtikuuta 2011. Nick Nuyens voitti kilpailun kukistettuaan loppukirissä Sylvain Chavanelin ja Fabian Cancellaran . == Tulokset == Lähde: Cyclingnews Ajaja Maa Joukkue Aika 1 Nick Nuyens Team Saxo Bank-Sungard 6.01.20 2 Sylvain Chavanel Quick Step sama aika 3 Fabian Cancellara Team Leopard-Trek sama aika 4 Tom Boonen Quick Step + 0.02 5 Sebastian Langeveld Rabobank + 0.05 6 George Hincapie BMC Racing Team + 0.05 7 Björn Leukemans Vacansoleil-DCM + 0.05 8 Staf Scheirlinckx Veranda's Willems - Accent + 0.05 9 Philippe Gilbert Omega Pharma-Lotto + 0.05 10 Geraint Thomas Team Sky + 0.05 == Nousut == Kilpailureitillä olivat mukana seuraavat 18 nousua: Ajokilometrit Nimi 1 70 Tiegemberg 2 80 Nokereberg 3 127 Rekelberg 4 139 Kaperij 5 154 Kruisberg 6 164 Knokteberg 7 171 Oude Kwaremont 8 175 Paterberg 9 181 Koppenberg 10 187 Steenbeekdries 11 190 Taaienberg 12 194 Eikenberg 13 209 Molenberg 14 216 Leberg 15 225 Valkenberg 16 232 Tenbosse 17 242 Muur-Kapelmuur 18 246 Bosberg == Osallistuneet joukkueet == Kilpailussa olivat mukana seuraavat joukkueet: Ag2r-La Mondiale, Astana Team, BMC Racing Team, Cofidis, Team Europcar, Euskaltel-Euskadi, FDJ, Garmin-Cervélo, Team HTC-High Road, Katjuša, Lampre-ISD, Landbouwkrediet, Team Leopard-Trek, Liquigas-Cannondale, Team Movistar, Omega Pharma-Lotto, Quick Step, Rabobank, Team RadioShack, Team Saxo Bank-Sungard, Skil-Shimano, Team Sky, Topsport Vlaanderen - Mercator, Vacansoleil-DCM, Veranda's Willems - Accent == Lähteet == Luokka:Pyöräilykausi 2011 Luokka:Flanderin ympäriajo
Sengoku Basara

Sengoku Basara on Capcomin kehittämä ja julkaisema videopelisarja, jonka ympärille on luotu laajasti oheismateriaalia, kuten kaksi animesarjaa sekä elokuva. Sarjan tarina perustuu löyhästi Sengoku-kauden Japanin henkilöihin ja tapahtumiin. ==Sarjan pelit== *Sengoku Basara (Devil Kings) *Sengoku Basara 2 *Sengoku Basara X *Sengoku Basara: Battle Heroes *Sengoku Basara: Samurai Heroes (Sengoku Basara 3) *Sengoku Basara: Chronicle Heroes *Sengoku Basara 4 *Sengoku Basara: Sanada Yukimura-den *Sengoku Basara: Anniversary ==Aiheesta muualla== *Pelisarjan viralliset sivut Luokka:Videopelisarjat
Arcada-säätiö

Arcada-säätiö () ylläpitää Helsingissä sijaitsevaa ruotsinkielistä Arcada- ammattikorkeakoulua. ==Hallinto== ===Hallitus=== * Astrid Thors, puheenjohtaja * Anders Ehrström, varapuheenjohtaja * Muut jäsenet: Johan Johansson, Magdalena Lönnroth ja Kim Fors Hallitukseen kuuluu 5–11 jäsentä ja sen nimittää vuosittain hallintoneuvosto. ===Hallintoneuvosto=== Hallintoneuvostoon kuuluu 15–30 jäsentä, jotka valitaan kolmivuotiselle kaudelle. Neuvosto kokoontuu vuosittain päättämään hallituksesta. Sen jäsenyydestä ei makseta korvausta. * Dag Wallgren, puheenjohtaja * Heidi Backman, varapuheenjohtaja * Frank Korsström * Jerker Hartwall * Thomas Wilhelmsson * Kaj Åkerberg * Elin Blomqvist-Valtonen * Carl Pettersson * Corinna Tammenmaa * Eva Biaudet, kansanedustaja * Caj Haglund, professori * Britt Lundberg * Karen Spens, rehtori * Susanna Korpivaara * Stefan Mutanen * Pia Pakarinen * Tom Böhling * Ida Sulin * Rasmus Vuori * Georg Henrik Wrede ==Lähteet== Luokka:Suomenruotsalaiset säätiöt
Taipein metro

Taipein metro (, yleisesti MRT) on metrojärjestelmä Taipeissa, Taiwanissa. Metrojärjestelmä koostuu 89 asemasta, raiteiden yhteispituus on 101,9 kilometriä. Metroa käytti 1,5 miljoonaa matkustajaa päivittäin helmikuussa 2011. Järjestelmää liikennöi Taipei Rapid Transit Corporation (TRTC). Taipein metro oli Taiwanin ensimmäinen metrojärjestelmä, se avattiin vuonna 1996. ==Verkosto== 250px|thumb|Taipei City Hall -metroasema Nangang-linjalla. Linja Linja Linja Avajaispäivämäärä Pääteasema Pääteasema Asemia Pituus (km) Varikko Ruskea Neihu 4.7.2009 Taipei Nangang Exhibition Center Zhongshan Junior High School 12 14,8 Neihu Muzha Ruskea Wenshan 28.3.1996 Zhongshan Junior High School Taipei Zoo 12 10,9 Neihu Muzha Punainen Danshui 25.12.1997 Danshui CKS Memorial Hall 21 23,2 Beitou Punainen Xinyi 24.11.2013 CKS Memorial Hall Xiangshan 7 6,4 Beitou Punainen Xinbeitou Branch 25.12.1997 Beitou Xinbeitou 1 1,2 Beitou Oranssi Zhonghe 25.12.1998 Nanshijiao Guting 4 5,4 Zhonghe Oranssi Xinzhuang 3.11.2010 Zhongxiao Xinsheng Daqiaotou 6 5,2 Luzhou Oranssi Luzhou 3.11.2010 Daqiaotou Luzhou 5 6,4 Luzhou Vihreä Songshan 15.11.2014 Songshan Ximen 8 8,5 Xindian Vihreä Xiaonanmen 31.8.2000 Ximen CKS Memorial Hall 2 1,6 Xindian Vihreä Xindian 11.11.1999 CKS Memorial Hall Xindian 10 9,3 Xindian Vihreä Xiaobitan Branch 29.9.2004 Qizhang Xiaobitan 1 1,9 Xindian Sininen Nangang, itäinen laajennus 25.12.2008 27.2.2011 Taipei Nangang Exhibition Center Kunyang 2 2,5 Nangang Tucheng Sininen Nangang Banqiao (Bannan) 29.12.2000 Kunyang Taipei City Hall 3 2,8 Nangang Tucheng Sininen Nangang Banqiao (Bannan) 24.12.1999 Taipei City Hall Longshan Temple 9 7,5 Nangang Tucheng Sininen Nangang Banqiao (Bannan) 31.8.2000 Longshan Temple Xinpu 2 3,6 Nangang Tucheng Sininen Banqiao Tucheng 31.5.2006 6.7.2015 Xinpu Dingpu 6 5,5 Nangang Tucheng ===Linjakartta=== ==Lähteet== Metro Luokka:Taiwanin rautatieliikenne Luokka:Aasian metroliikenne